

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

|  |
| --- |
| **Tiesību akta pase**Izdevējs: Ogres novada pašvaldības domeVeids: Iekšējais normatīvais aktsNumurs:6/2023Pieņemts: 30.03.2023.Stājas spēkā: 01.09.2023. |
| **Spēkā esošā redakcija** |
| Grozījumi:21.12.2023. iekšējie noteikumi Nr.27/2023 (prot. Nr.20; 20.) stājas spēkā 01.01.2024. 27.02.2024. iekšējie noteikumi Nr.9/2024 (prot. Nr.4; 49.) stājas spēkā 27.02.202430.01.2025. iekšējie noteikumi Nr.1/2025 (prot. Nr.1; 15.) stājas spēkā 30.01.2025 |

APSTIPRINĀTS

ar Ogres novada pašvaldības domes

30.03.2023. sēdes lēmumu

                                                      (protokols Nr.3; 79.)

IEKŠĒJIE NOTEIKUMI

Ogrē

2023. gada 30. martā                                    Nr.6/2023

**Par Ogres novada pašvaldības izglītības iestāžu vadītāju mēneša darba algas likmes noteikšanu**

*Izdoti saskaņā ar*

*Pašvaldību likuma 50.panta pirmo daļu un*

*Ministru kabineta 2016. gada 5. jūlija noteikumu Nr.445*

*“Pedagogu darba samaksas noteikumi” 9. punktu*

1. **Vispārīgie jautājumi**
2. Iekšējie noteikumi (turpmāk – noteikumi) nosaka kārtību, kādā Ogres novada pašvaldība (turpmāk – pašvaldība) nosaka pašvaldības izglītības iestāžu vadītāju mēneša darba algas likmi.
3. Noteikumu mērķis ir noteikt vienotus kritērijus un kārtību, kādā pašvaldība nosaka pašvaldības izglītības iestāžu vadītāju mēneša darba algas likmi.
4. Pašvaldības izglītības iestāžu vadītāju mēneša darba algas likmi nosaka pašvaldības izpilddirektors saskaņā ar šiem noteikumiem.
5. Mēneša darba algas likme pašvaldības izglītības iestāžu vadītājiem tiek noteikta ar 1. janvāri.

*(21.12.2023. iekšējo noteikumu Nr.27/2023 redakcijā).*

1. **Kritēriji pašvaldības izglītības iestāžu vadītāju mēneša darba algas likmes noteikšanai**
2. Pašvaldības izglītības iestāžu vadītāju mēneša darba algas likme tiek aprēķināta, reizinot mēneša darba algas likmes pamata daļu ar darba intensitātes koeficientu un personīgā ieguldījuma izglītības iestādes attīstībā koeficientu.
3. Mēneša darba algas likmes pamata daļa pašvaldības pirmsskolas, pamata un vidējās izglītības iestāžu vadītājiem tiek noteikta atbilstoši Valsts Izglītības informācijas sistēmā (turpmāk - VIIS) reģistrētajam izglītojamo skaitam 1. septembrī saskaņā ar noteikumu 1. pielikumu, bet ne mazāka kā iepriekšējam gadam noteiktā mēneša darba algas likmes pamata daļa.

*(21.12.2023. iekšējo noteikumu Nr.27/2023 redakcijā).*

1. Mēneša darba algas likmes pamata daļa pašvaldības profesionālās ievirzes izglītības iestāžu vadītājiem tiek noteikta atbilstoši VIIS reģistrētajam izglītojamo skaitam profesionālās ievirzes izglītības programmās 1. oktobrī un izglītojamo skaitam interešu izglītības programmās 15. oktobrī saskaņā ar noteikumu 1. pielikumu, bet ne mazāka kā iepriekšējam gadam noteiktā mēneša darba algas likmes pamata daļa.

*(21.12.2023. iekšējo noteikumu Nr.27/2023 redakcijā).*

1. Darba intensitātes koeficients tiek aprēķināts saskaņā ar noteikumu 2. pielikumu.
2. Personīgā ieguldījuma izglītības iestādes attīstībā koeficients tiek noteikts atbilstoši pašvaldības izglītības iestādes vadītāja profesionālās darbības novērtēšanas rezultātā iegūtajam kvalitātes vērtējuma līmenim:
	1. vērtējums “nepietiekami” - koeficients 1,00;
	2. vērtējums “jāpilnveido” - koeficients 1,05;
	3. vērtējums “labi” - koeficients 1,10;
	4. vērtējums “ļoti labi” - koeficients 1,15;
	5. vērtējums “izcili” - koeficients 1,20.
3. Pašvaldības izglītības iestādes vadītājam pēc pārbaudes laika beigām un līdz kvalitātes vērtējuma līmeņa iegūšanai personīgā ieguldījuma izglītības iestādes attīstībā koeficients tiek noteikts 1,05.
4. Profesionālās ievirzes izglītības iestāžu vadītājiem, kuru vadītās izglītības iestādes veic sporta pasākumu organizatorisko darbu novadā, intensitātes koeficienta aprēķina rezultātā iegūto summu palielina par 250,00 EUR.
5. Profesionālās ievirzes izglītības iestāžu vadītājiem, kuru vadītās izglītības iestādes veic metodisko darbu novadā, intensitātes koeficienta aprēķina rezultātā iegūto summu palielina par 50,00 EUR.
6. **Pašvaldības izglītības iestāžu vadītāju mēneša darba algas likmes noteikšanas procedūra**
7. Pašvaldības izglītības iestāžu vadītāji līdz katra gada 30. septembrim iesniedz Ogres novada Izglītības pārvaldei (turpmāk - pārvalde) informāciju par izglītības iestādes un tās vadītāja sniegumu iepriekšējā mācību gadā darba intensitātes koeficienta aprēķinam.

*(21.12.2023. iekšējo noteikumu Nr.27/2023 redakcijā).*

1. Pārvalde veic pašvaldības izglītības iestāžu vadītāju mēneša darba algas likmes aprēķinu un līdz  20. oktobrim iesniedz vadītāju mēneša darba likmes aprēķinu pašvaldības izpilddirektoram.

*(21.12.2023. iekšējo noteikumu Nr.27/2023 redakcijā).*

1. Pašvaldības izpilddirektors līdz 30. decembrim izdod rīkojumu par pašvaldības izglītības iestāžu vadītāju mēneša darba algas likmes noteikšanu no 1. janvāra.

*(30.01.2025. iekšējo noteikumu Nr.1/2025 redakcijā).*

1. *Svītrots*.

*(21.12.2023. iekšējo noteikumu Nr.27/2023 redakcijā).*

1. Mainoties personīgā ieguldījuma izglītības iestādes attīstībā koeficientam, pārvalde veic pašvaldības izglītības iestādes vadītāja mēneša darba algas likmes pārrēķinu un iesniedz tā rezultātus pašvaldības izpilddirektoram.
2. Noteikumu 17. punktā minētajā gadījumā pašvaldības izpilddirektors izdod rīkojumu izglītības iestādes vadītāja mēneša darba algas likmes noteikšanu no nākamā mēneša 1. datuma.
3. Mēneša darba algas likme tiek aprēķināta un noapaļota ar precizitāti līdz desmitiem.
4. **Noslēguma jautājumi**
5. Noteikumi stājas spēkā ar 2023. gada 1. septembri.
6. 2025. gadā Valdemāra pamatskolas direktora atalgojuma aprēķinā tiek piemērota aprēķinātās mēneša darba algas likmes sabalansēšana, nesamazinot iepriekš noteikto mēneša darba algas likmi.

*(30.01.2025. iekšējo noteikumu Nr.1/2025 redakcijā).*

Domes priekšsēdētājs E. Helmanis

1. pielikums

Ogres novada pašvaldības domes

30.03.2023. iekšējiem noteikumiem Nr.6/2023

Par Ogres novada pašvaldības izglītības iestāžu vadītāju

mēneša darba algas likmes noteikšanu

Mēneša darba algas likmes pamata daļa (EUR)

| Izglītojamo skaits[[1]](#footnote-1) | Pirmsskolas izglītības iestādes | Vispārējās pamata un vidējās izglītības iestādes | Profesionālās ievirzes izglītības iestādes |
| --- | --- | --- | --- |
| Līdz 100 | 1590 | 1630 | 1395 |
| 101 - 150 | 1640 | 1680 | 1445 |
| 151 - 300 | 1740 | 1780 | 1495 |
| 301 - 500 | 1840 | 18802 | 1595 |
| 501 - 700 | 1940 | 1980 | 1695 |
| 701 - 800 | 2040 | 2080 | 1795 |
| 801 - 1000 | 2140 | 2180 | 1895 |
| 1001 - 1500 | 2340 | 2380 | 1995 |

 *(30.01.2025. iekšējo noteikumu Nr.1/2025 redakcijā).*

2. pielikums

Ogres novada pašvaldības domes

30.03.2023. iekšējiem noteikumiem Nr.6/2023

Par Ogres novada pašvaldības izglītības iestāžu vadītāju

mēneša darba algas likmes noteikšanu

Darba intensitātes koeficienta aprēķins

Darba intensitātes koeficients tiek aprēķināts:

1. dalot vadītāja iegūto punktu skaitu ar normēto punktu skaitu atbilstoši tabulas nosacījumiem un:
	1. iegūto dalījumu reizinot ar 0,1, un rezultātam pieskaitot 1;
	2. Ogres Valsts ģimnāzijai - iegūto dalījumu reizinot ar 0,1 un rezultātam pieskaitot 1,2.

 *(30.01.2025. iekšējo noteikumu Nr.1/2025 redakcijā).*

1. Valdemāra pamatskolai darba intensitātes koeficients netiek piemērots, ja tiek piemērota piemaksa par darbu īpašos apstākļos saskaņā ar spēkā esošajiem normatīvajiem aktiem.

|  |  |  |
| --- | --- | --- |
| Nr.p.k. | Darba intensitātes kritērijs  | Punktu skaits |
| Pirmsskolas izglītības iestāde | Vispārējā pamata vai vidējās izglītības iestāde | Profesionālās ievirzes izglītības iestāde |
| 1. | Izglītības pakāpju skaits izglītības iestādē |  |  |  |
| 1.1. | Izglītības iestāde īsteno pirmsskolas izglītības programmas | NA[[2]](#footnote-2) | 6 | NA |
| 1.2. | Izglītības iestāde īsteno pamatizglītības pirmā posma programmas | NA | 6 | NA |
| 1.3. | Izglītības iestāde īsteno pamatizglītības otrā posma programmas | NA | 6 | NA |
| 1.4. | Izglītības iestādē īsteno vidējās izglītības programmas | NA | 6 | NA |
| 2. | Izglītības iestādē īstenoto speciālo izglītības programmu skaits |  |  |  |
| 2.1. | Izglītības iestāde īsteno vienu speciālās izglītības programmu | 10 | 12 | NA |
| 2.2. | Izglītības iestāde īstenoto vismaz divas speciālās izglītības programmas | 20 | 24 | NA |
| 2.3. | Izglītības iestāde īstenoto vismaz divas speciālās izglītības programmas, un speciālās izglītības programmu apgūst vismaz 10 izglītojamie | 30 | NA | NA |
| 3. | Īstenoto profesionālās ievirzes izglītības programmu skaits |  |  |  |
| 3.1. | Izglītības iestāde īsteno mazāk kā 7 profesionālās ievirzes izglītības programmas | NA | NA | 10 |
| 3.2. | Izglītības iestāde īsteno no 7 līdz 14 profesionālās ievirzes izglītības programmas | NA | NA | 20 |
| 3.3. | Izglītības iestāde īsteno 15 vai vairāk profesionālās ievirzes izglītības programmas | NA | NA | 30 |
| 4. | Īstenoto interešu izglītības programmu skaits |  |  |  |
| 4.1. | Izglītības iestāde īsteno mazāk kā 11 interešu izglītības programmas | NA | 6 | 10 |
| 4.2. | Izglītības iestāde īsteno no 11 līdz 20 interešu izglītības programmas | NA | 12 | 20 |
| 4.3. | Izglītības iestāde īsteno 21 vai vairāk interešu izglītības programmas | NA | 18 | 30 |
| 5. | Izglītības iestādes iesaiste starptautiska, nacionāla un novada mēroga projektos |  |  |  |
| 5.1. | Izglītības iestāde iepriekšējā mācību gadā piedalījusies vismaz vienā starptautiska mēroga projektā | 10 | 4 | 5 |
| 5.2. | Izglītības iestāde iepriekšējā mācību gadā piedalījusies vairākos starptautiska mēroga projektos | 20 | 8 | 10 |
| 5.3. | Izglītības iestāde iepriekšējā mācību gadā piedalījusies vismaz divos nacionāla mēroga projektos | 10 | 4 | 5 |
| 5.4. | Izglītības iestāde iepriekšējā mācību gadā piedalījusies vairāk nekā divos nacionāla mēroga projektos | 20 | 8 | 10 |
| 5.5. | Izglītības iestāde iepriekšējā mācību gadā piedalījusies vismaz divos novada mēroga projektos | 10 | 4 | 5 |
| 5.6. | Izglītības iestāde iepriekšējā mācību gadā piedalījusies vairāk nekā divos novada mēroga projektos | 20 | 8 | 10 |
| 6. | Izglītības iestādes iesaiste papildus ārpakalpojumu sniegšanā |  |  |  |
| 6.1. | Izglītības iestādes vadītājs pārrauga papildus infrastruktūru ārpakalpojumu sniegšanai | 10 | NA | NA |
| 7. | Izglītības procesa īstenošanas vietu skaits |  |  |  |
| 7.1. | Izglītības iestāde izglītības procesu īsteno vairākās īstenošanas vietās | 10 | 10 | NA |
| 8. | Izglītības programmu īstenošana vairākās apdzīvotās vietās |  |  |  |
| 8.1. | Izglītības iestādes programmas tiek īstenotas vairākās apdzīvotās vietās | NA | NA | 20 |
| 9. | Infrastruktūras objektu apsaimniekošana |  |  |  |
| 9.1. | Izglītības iestāde apsaimnieko divus infrastruktūras objektus | NA | NA | 15 |
| 9.2. | Izglītības iestāde apsaimnieko vairāk kā divus infrastruktūras objektus | NA | NA | (obj. skaits - 1)$×$  15 |
| Normētais punktu skaits | 110 | 94 | 140 |

1. Interešu izglītības programmu izglītojamo skaitam tiek piemērots koeficients 0,50. Izglītojamo skaits interešu izglītības programmās tiek ņemts vērā tikai profesionālās ievirzes izglītības iestāžu izglītojamo skaita aprēķinam.

2 Izglītojamo skaitam vispārējās pamata un vidējās izglītības iestādēs no 350 izglītojamajiem mēneša darba likmes pamata daļa 1980 EUR.” [↑](#footnote-ref-1)
2. *NA – nav attiecināms.* [↑](#footnote-ref-2)